A/2014/11360

Vysvetlenie č. 1

k zákazke s názvom: 
„Sanácia zosuvu Račí potok, Košice“
pre verejného obstarávateľa
Mesto Košice, Trieda SNP 48/A, 040 11  Košice

Verejný obstarávateľ bol upozornený na informáciu uvedenú vo výzve, ktorú považuje za žiadosť o vysvetlenie.

Otázka č. 1
Včera bola zverejnená Vaša výzva na vypracovanie projektovej dokumentácie stavby „Sanácia zosuvu Račí potok, Košice“ (Spis č.A/2015/11360).
Týmto Vás chcem upozorniť, že zverejnená výzva nie je v súlade s platnou legislatívou a to z dôvodu, že sanácia zosuvov je v zmysle platného geologického zákona č.569/2007  geologickými prácami.   Z tohto dôvodu daný projekt nemôžu spracovať stavebný inžinieri tak, ako je to uvedené v podmienkach výzvy (netvrdím, že sa na spracovaní projektu nemôžu podieľať), ale projekt musí v zmysle zákona č.569/2007 vypracovať (resp. zastrešovať) odborne spôsobilá osoba na inžinierskogeologický prieskum. 
V prípade, že projekt bude spracovaný iba stavebnými inžiniermi,  nebude ho Ministerstvo životného prostredia SR akceptovať a v prípade žiadania dotácie napr. z Environmentálneho fondu nebudú na takýto projekt pridelené žiadne finančné prostriedky. Podobný prípad sa stal v Prešove na zosuvoch Pod Wilec hôrkou a Horárska ul.
Odporúčam Vám ohľadom opravy Vami zverejnenej výzvy obrátiť sa na MŽP SR, Sekciu geológie a prírodných zdrojov (RNDr.Jánová). 
Toto upozornenie zasielam tiež na Ministerstvo životného prostredia.

Odpoveď  na otázku č. 1

Ako je záujemcom uvedené sanácia zosuvov je v zmysle platného geologického zákona č. 569/2007 Z. z. geologickými prácami. Geologické práce sú súčasťou aj vyhlásenej zákazky,  nejedná sa však výhradne o zákazku na geologické práce. Pri predmetnej zákazke ide o vzájomnú interakciu medzi zhotoviteľom geologických prác a stavebnými  inžiniermi. Podmienky stanovené verejným obstarávateľom vychádzajú zo zaužívanej praxe a zo skutočnosti, že podstatnou časťou zákazky je projekčný návrh statických konštrukcií s reguláciou jestvujúceho vodného toku, na riešenie ktorého sú v zmysle zákona SNR č. 138/1992 Zb. oprávnení stavební inžinieri. Geologické práce ako súčasť zákazky – podklad pre návrh riešenia statických konštrukcií, musia byť zabezpečené v súlade s ustanoveniami všeobecne záväzných právnych predpisov platných a účinných v Slovenskej republike odborne spôsobilou osobu, čo je uvedené aj vo výzve na predkladanie ponúk. Zákazka bude financovaná z rozpočtových prostriedkov verejného obstarávateľa.
Z dôvodu zaistenia odborného stanoviska, bola zároveň otázka zaslaná na posúdenie aj SKSI. Stanovisko SKSI k predmetnej veci však zatiaľ nie je k dispozícii. V ďalšom postupe zákazky verejný obstarávateľ zohľadní odborné stanovisko SKSI.        

Po odbornej stránke vypracoval: Referát dopravy